Fekete György: Most jön a Mûcsarnok nagy korszaka
A Mûcsarnok eddig csak a képzõmûvészet elõtt volt nyitott, most azonban a társmûvészeteknek is otthona lesz - ígérte Fekete György, a Mûcsarnokot megkapó Magyar Mûvészeti Akadémia elnöke. Fekete visszautasította a vádat, hogy egyedül irányítaná az akadémiát.
"A Mûcsarnokot a magyar állam egy köztestületen keresztül visszaadja a mûvészetnek" azzal, hogy a kiállítóhely épületének tulajdonjoga 2013. január 1-jétõl az MMA-hoz kerül - jelentette ki Fekete György, a Magyar Mûvészeti Akadémia (MMA) elnöke a szervezet szombati közgyûlése utáni sajtótájékoztatón. (A közgyûlést fiatal mûvészek megzavarták, errõl szóló tudósításunkat itt olvashatja.)

Feket György szerint az eddig csak a képzõmûvészetnek otthont adó Mûcsarnok mostantól az iparmûvészet, az élõ népmûvészet, a fotó- és az építészet bemutatóhelyévé is válhat. Gulyás Gábor, a Mûcsarnok nemrég lemondott igazgatója "erre nem volt nyitott" - fûzte hozzá az elnök.

"Nézzék meg két-három év múlva a Mûcsarnokot, amikor az élvonalbeli magyar mûvészet stiláris, korosztályi és szakmai megkötöttségek nélkül ki tudja tenni a mûvészeti kínálatát (...) a Mûcsarnok nagy korszaka ezután fog eljönni" - mondta Fekete. Arra a sajtóhírre reagálva, hogy a vidéki múzeumokra "szemet vetett" az MMA, azt mondta, ez "abszolút logikátlan és rosszindulatú" feltételezés.

Sajnálatát fejezte ki, amiért Fehér László festõ, Ekler Dezsõ építész és Nagy József koreográfus kilépett az MMA-ból. Visszautasította Bukta Imre, Deim Pál, Farkas Ádám, Fehér László, Jovián György, Lovas Ilona, Orosz István, Keserü Katalin, Novák Ferenc MMA-tagok azon kritikáját, hogy a tagság megkérdezése nélkül irányítja az akadémiát. Azt állította, a tagozati üléseken megtárgyalták többek között a Mûcsarnok ügyét is.

Fekete György közölte, a szombati közgyûlésen végrehajtott tagfelvétellel 200 körülire bõvült a rendes tagok létszáma, 2013-ban pedig további alkotók felvételét tervezik, hogy kitölthessék a törvény által megszabott 250-es keretszámot.

A szervezet közgyûlése 43 új rendes és 43 levelezõ tag felvételérõl döntött. Az új rendes tagok között van mások mellett Kósa Ferenc filmrendezõ, Turi Attila építész, Tornai József költõ, író, mûfordító, Kovács Péter festõ- és grafikusmûvész, Sebestyén Márta népdalénekes, Berecz András ének- és mesemondó, Kubik Anna, Blaskó Péter, Haumann Péter és Huszti Péter színmûvész, Bereményi Géza író, filmrendezõ, Marton Éva és Tokody Ilona operaénekes, Sapszon Ferenc karnagy, Záborszky Kálmán karmester, gordonkamûvész, valamint Medveczky Ádám karmester.

A levelezõ tagok között van mások mellett Rudolf Mihály építész, Gyarmathy Lívia filmrendezõ, Normantas Paulius fotómûvész, Szunyoghy András festõ, grafikus, Oláh János és Iancu Laura költõ, író, Vargha Mihály szobrász, Halmos Béla zenész, népzeneoktató, Rost Andrea operaénekes, Cserhalmi György, Béres Ilona és Király Levente színmûvész, Nagy Viktor és Tompa Gábor színházi rendezõ és Devich János gordonkamûvész, tanár.

Az MMA-ról szóló cikkeinket itt találja.
Mûcsarnok Fekete György kultúrpolitika Magyar Mûvészeti Akadémia mûvészet